शीर्षक: भारताविषयी ओबामांनी सांगितलेल्या 11 गोष्टी\nवरील काल्पनिक लेखाचे शीर्षक दिल्यास, लेखाची कल्पना करा.\n
ओबामा भारतभेटीवर संचालनादरम्यान.

काय म्हणाले होते ओबामा भारताबद्दल? त्यांचे निवडक 11 उद्गार.

1. भारत आणि अमेरिका या दोन देशांतील मैत्रीपूर्ण संबंध या शतकातला निर्णायक कालखंड आहे. अमेरिकेचा राष्ट्राध्यक्ष म्हणून पहिल्या दौऱ्यासाठी मी भारताची निवड केली. या दौऱ्यात भांगडाच्या तालावर मी नाचलो होतो. दिवाळीचा अनोखा सण आम्ही व्हाईट हाऊसमध्ये साजरा केला होता. 

2. अमेरिकेत वंशभेदाविरोधात मार्टिन ल्युथर किंग (कनिष्ठ) संघर्ष करत असताना त्यांचं प्रेरणास्थान महात्मा गांधी होते. ल्युथर किंग यांनी भारताला भेट दिली होती. गांधींच्या भारताला भेट दिल्यानंतर त्यांचा न्याय हक्कांसाठी लढाई लढण्याचा निर्धार पक्का झाल्याचं त्यांनी सांगितलं. महात्मा गांधींनी अनुसरलेला अहिंसा मार्ग आमच्या लढाईत कळीचा ठरेल असं त्यांनी सांगितलं होतं. 

3. गांधीजी आणि त्यांनी जगाला दिलेला शांतीपूर्ण लढ्याचा संदेश यांच्याविना मी आज तुमच्यासमोर अमेरिकेचा राष्ट्राध्यक्ष म्हणून उभा राहू शकलो नसतो. (ओबामा यांनी भारतीय संसदेत केलेल्या केलेल्या भाषणादरम्यान हे उद्गार काढले होते.)

बराक ओबामा भारतीय विद्यार्थ्यांशी संवाद साधताना

4. शंभर वर्षांपूर्वी भारताचे सुपुत्र स्वामी विवेकानंद यांचं अमेरिकेने स्वागत केलं. विवेकानंदांच्या माध्यमातून आम्हाला हिंदुत्व आणि योग यांचा वसा मिळाला. ते माझ्या गावी शिकागो इथं आले होते. माझ्याच शहरात झालेल्या धर्मविषयक परिषदेत त्यांनी श्रद्धा, परमार्थ, तपश्चर्या यांचं महत्त्व विषद करून सांगितलं होतं. बंधू आणि भगिनींनो या उद्गारांसह सुरू झालेलं त्यांचं अभ्यासपूर्ण भाषण आजही मार्गदर्शक म्हणून काम करतं. म्हणूनच भारतातल्या 'बंधू भगिनींनो' असं मला म्हणावंसं वाटतं आहे. 

5. ज्ञान आणि कल्पकता ही गुणवैशिष्ट्यं जपणारे दोन देश अर्थात अमेरिका आणि भारत जागतिक अर्थव्यवस्थेतील तंत्रज्ञान आविष्काराचं मुख्य केंद्र आहेत. दोन्ही देशांनी एकत्र येत अणुरेणुंच्या विभाजनापासून अवकाश भरारीपर्यंत असंख्य ऐतिहासिक गोष्टींमध्ये समान दुवा जपला आहे. विविध क्षेत्रातील या घडामोडींनी भारताला प्रगतीपथावर नेलं आहे. गरिबीचं जाळं भेदून भारताने जगातला सगळ्यात मोठा मध्यमवर्ग असलेली अर्थव्यवस्था घडवली आहे. 

6. दोन्ही देशांतल्या लोकांना नोकरी, व्यवसाय आणि एकूणच कामाच्या संधी मोठ्या प्रमाणावर उपलब्ध होतील याची मला खात्री आहे. दोन्ही देशातली माणसं अधिक सुरक्षित असतील....